Robbanás volt egy osztrák hulladéklerakóban, többen megégtek - videó
Robbanás történt csütörtökön egy felsõ-ausztriai hulladéklerakóban. A robbanás következtében keletkezett tûzben hárman súlyosan megsérültek, a detonáció oka egyelõre ismeretlen.
A felsõ-ausztriai Hörschingben létesített hulladéklerakóban bekövetkezett robbanás idõpontjában 23-an tartózkodtak a helyiségben. Közülük kilencen sérültek meg: hatan könnyebb, hárman súlyos sérülést szenvedtek. A komoly égési sérülésekkel küzdõket Bécsbe, Linzbe, illetve Münchenbe szállították kórházba. A többi sérültet a vöröskereszt látta el a helyszínen.

A rendõrség szóvivõje, Sascha Baumgartner arról tájékoztatott, hogy az egyik berendezésnél történhetett a robbanás, az okokat még vizsgálják.

A tûzoltókat délelõtt 10 óra körül riasztották. Tizennyolc egység 250 tûzoltója dolgozott a helyszínen a tûz elhárításán. A tûzoltók a legmagasabb, hármas riasztási fokozatot rendelték el.
Ausztria hulladéklerakó robbanás